ભારતમાં અન્ય જગ્યાએ ફરી ગુજરાતમાં નવસારી શહેરે ૧૨મી ડીસેમ્બર- ૨૦૦૬ ના રોજ થી હતો.ત્યારબાદ પણ પ્રજાપતિ જ્ઞાતિજનોને મળવાનો લહાવો મળ્યો બીલીમોરામાં પ્રથમ પ્રજાપતિ (દક્ષિણ ગુજરાત) આંતરરાષ્ટ્રીય મહોત્સવનું ત્રણ દિવસનું સંમેલન હતું. ૨૩મી ડીસેમ્બર- ૨૦૦૬ થી શરૂથતાં સંમેલનમાં પ્રથમ દિવસે હાજરી આપવાની તક મળી. ત્યારે ગુજરાત તેમજ પરદેશથી આવેલ અનેક જ્ઞાતિજનોને મળવાની તક મળી. કેલીફોર્નીયામાં ચાલી રહેલ અમારી પ્રજાપતિ સંસ્થા-નામે પ્રજાપતિ એસોસીયેશન, સર્ધન કેલીફોર્નીયાને બે શબ્દો બોલવાની તક આપવામાં આવી ત્યારે કેલીફોર્નીયાથી આવેલ ડો.ચીમનભાઈ લાડ સાથે મને પણ સ્ટેજપર જવાની તક મળી એ માટે હું પોતાને ભાગ્યશાળી સમજું છું.આ સંમેલનમાં, પાલનપુરથી શ્રી અખિલ ગુજરાત પ્રજાપતિ સંઘના કાર્યકર્તા શ્રી ગોદડભાઈ સાગરાસનીયા તેમજ કોવન્ટ્રી ઈંગ્લેંન્ડ ના શ્રી બાલુભાઈ મિસ્ત્રી પણ આવ્યા હતા. ગોદડભાઈ સાથે મારી મિત્રતા અનેક વર્ષોથી ચાલુ હતી અને ગોદડભાઈ સંઘના મુખપત્રક “વિશ્વ નિર્માતા પ્રજાપતિ”ના તંત્રી હોવાને નાતે અમારા બે વચ્ચે ઘણા સમયથી પત્રવહેવાર થઈ ચુક્યો હતો અને આ પત્ર વહેવાર દ્વારા અમે એકબીજાના મિત્રો હતા. મેં ગોદડભાઈ સાથે ફોન પર વાતો કરી હોવા છતાં એમને રૂબરૂ મળવાની આશા હતી તો એ પ્રભુએ પાર પાડી. બાલુભાઈને હું ઈંગ્લેંન્ડ મળ્યો જ હતો છતાં ફરી એમને મળી આનંદ થયો. ગોદડભાઈની મુલાકાત વખતે ગોદડભાઈનો આગ્રહ હતો કે મારે જરૂરથી પાલનપુર તો આવવાનું જ અને સાથે સાથે અંબાજીમાતાના દર્શનનો લ્હાવો પણ લેવાનો જ. એમના આગ્રહને વશ થઈ,બાલુભાઈની કંપની સાથે જાન્યુઆરી ૨૦૦૭ માં પ્રથમ અંબાજી ત્યારબાદ પાલનપુર જવાનું થયુ. અંબાજીએ અખિલ ગુજરાત પ્રજાપતિ સંઘ દ્વારા બંધાયેલ “પ્રજાપતિ ભવન’”માં રહેવાની તક મળી અને સાથે સાથે ત્યાં દેખરેખ રાખનાર શ્રી રમેશભાઈ પ્રજાપતિની પણ ઓળખાણ થઈ.પાલનપુરમાં શ્રી ગોદડભાઈના ઉત્સાહ માર્ગદર્શનથી ચાલી રહેલ શ્રી પ્રજાપતિ કેળવણી મંડળની શાળા જોવાનુ તેમજ પાલનપુરના પ્રજાપતિ જ્ઞાતિ કાર્યકર્તાઓને મળવાનું થયુ. વળી, શાળાના વિદ્યાર્થીઓને ઈનામો આપવાની તક મળી ! એ બધુ શક્ય થયાનો આનંદ કરતા વધુ આનંદ તો એ હતો કે હું ગોદડભાઈના ધર્મપત્ની, તેમજ પરિવારના સર્વેને મળી શક્યો અને એમના ઘરે ભોજન પણ કરી શક્યો. આથી, પ્રભુનો પાઠ માન્યો. જે મિત્ર-બંધુ-જ્ઞાતિ સેવક શ્રી ગોદડભાઈને મળવાની આશા હતી તે પ્રભુએ પુર્ણ કરી ! ગોદડભાઈ સાથે બે દિવસો રહ્યો અને ત્યારબાદ ગોદડભાઈની ઈચ્છા હતી કે એઓ નવસારી સુધી મને મુકવા આવે અને વચ્ચે વડોદરાનું રોકાણ કરી અખિલ ગુજરાત પ્રજાપતિ સંઘ શરૂ કરનાર અને અધ્યક્ષ શ્રી દલસુખભાઈ પ્રજાપતિને પણ રૂબરૂ હું મળું. તો, એમની સાથે કારમાં મુસાફરી કરી વડોદરા શ્રી દલસુખભાઈના ઘરે જવાનું થયુ. એમની સાથે બેસી જમવાનું થયું અને કંઈક ચર્ચા કરવાનો લહાવો મળ્યો એ માટે હું ઘણોજ આનંદ અનુભવું છુ.